За целите на настоящия член установяване на нередности или измами може да има, inter alia, в случаи на бързо увеличаване, без задоволително обяснение, на вноса на стоки, надвишаващ обичайното равнище на производството и капацитета за износ на другата страна, свързано с обективна информация за нередности или измами.
 4. Прилагането на временно спиране е обусловено от следните условия:
 а)
 страната, която въз основа на обективна информация е констатирала липса на административно сътрудничество и/или нередности или измами от страна на другата страна, уведомява незабавно Комитета по търговия за своята констатация, като предоставя обективната информация по случая и започва консултации в рамките на Комитета по търговия въз основа на цялата налична информация и обективните констатации с цел намиране на приемливо решение за двете страни. През периода на консултации, посочен по-горе, съответните продукти получават преференциално третиране;
 б)
 в случаите, в които страните са започнали консултации в рамките на Комитета по търговия, както е посочено в буква а), но не са успели да се споразумеят за приемливо решение в срок от три месеца след първото заседание на Комитета по търговия, засегната страна може да спре временно преференциалното третиране на съответния(те) продукт(ти). Комитетът по търговия се уведомява незабавно за такова временно спиране;
 в)
 временното спиране съгласно настоящия член се ограничава до необходимото за защита на финансовите интереси на съответната страна. Всяко временно спиране не може да надхвърля период от шест месеца. Въпреки това временното спиране може да бъде подновено. Комитетът по търговия се уведомява незабавно след приемането на решения за временно спиране. Те подлежат на периодични консултации в рамките на Комитета по търговия, и по-специално с оглед на тяхното прекратяване веднага щом престанат да съществуват условията за прилагането им.
 5. В момента на изпращане на уведомлението до Комитета по търговия съгласно параграф 4, буква a) на настоящия член, съответната страна публикува уведомление за вносителите в своите източници на официална информация. В обявлението за вносителите се посочва, че въз основа на обективна информация е налице констатация за съответния продукт за липса на административно сътрудничество и/или за нередности или измами.
 Член 38
 Отстраняване на административни грешки
 В случай на грешка от страна на компетентните органи в правилното управление на преференциалната система при износ, и по-специално при прилагането на разпоредбите на протокола към настоящото споразумение относно определението на „продукти с произход“ и методите за административно сътрудничество, когато тази грешка води до последици по отношение на митата за внос, страната, засегната от такива последици, може да поиска от Комитета по търговия да разгледа възможностите за приемане на подходящи мерки с цел разрешаване на проблема.
 Член 39
 Споразумения с други държави
 1. Настоящото споразумение не изключва запазването или създаването на митнически съюзи, зони за свободна търговия или договорености за граничен трафик, освен ако не са в противоречие с търговските договорености, предвидени в настоящото споразумение.
 2. Консултации между страните се провеждат в рамките на Комитета по търговия по отношение на споразумения за създаване на митнически съюзи, зони за свободна търговия или договорености за граничен трафик и, когато това е поискано, по отношение на важни въпроси, свързани със съответните търговски политики на страните